b'\n_START_ARTICLE_\nSpaceballs (demoryhm\xc3\xa4)\n_START_PARAGRAPH_\nSpaceballs on yksi demoskenen tunnetuimpia ryhmi\xc3\xa4. Se on erityisen tunnettu 1990-luvun alun Amigalle tuotetuista demoistaan, jotka voittivat palkintoja kansainv\xc3\xa4lisill\xc3\xa4 demopartyilla. Ryhm\xc3\xa4 on per\xc3\xa4isin Haldenista Norjasta. Se perustettiin jo vuonna 1989 ja on Norjan vanhin edelleen toimiva demoryhm\xc3\xa4._NEWLINE_Ryhm\xc3\xa4n perusti teini-ik\xc3\xa4inen tietokoneharrastaja, joka demoskeness\xc3\xa4 esiintyi nimell\xc3\xa4 Dark Helmet. Ryhm\xc3\xa4\xc3\xa4n liittyi pian ohjelmoijaksi Lone Starr, josta tuli er\xc3\xa4s demoskenen tunnetuimpia Amiga-ohjelmoijia. H\xc3\xa4n ohjelmoi muun muassa kaksi demoa, joista Spaceballs muistetaan parhaiten: State of the Art ja 9 Fingers. N\xc3\xa4iss\xc3\xa4 demoissa tanssivat naishahmot oli synkronisoitu korkealaatuiseen musiikkiin. Useimmat muistakin Spaceballsin j\xc3\xa4senist\xc3\xa4 olivat ottaneet nimimerkkins\xc3\xa4 Avaruusboltsit-elokuvan hahmojen mukaan._NEWLINE_Lone Starr ja Dark Helmet her\xc3\xa4ttiv\xc3\xa4t huomiota nuorella i\xc3\xa4ll\xc3\xa4\xc3\xa4n ja ohjelmointitaidoillaan, mutta lopulta he ravisuttivat demoskene\xc3\xa4 hylk\xc3\xa4\xc3\xa4m\xc3\xa4ll\xc3\xa4 vanhat koulukunnan demoefektit._NEWLINE_Spaceballsin toiminta hiljeni alkuaikojen menestyksen j\xc3\xa4lkeen monien j\xc3\xa4senten siirrytty\xc3\xa4 peliteollisuuden palvelukseen, mutta vuonna 1997 j\xc3\xa4senet Slummy ja Yoghurt aloittivat toiminnan uudelleen.'